**Saab 2000** on turbopropellerlennuk, mida Saab tootis aastatel 1994–1999.

Arendamine
----------

Saab otsustas Saab 2000 ehitada 1988. aasta detsembris, sest eeldati nõudlust kiirete turbopropellerlennukite järele, mis suudaks lennata reaktiivlennukitele lähedastel kiirustel, kuid säilitaks turbopropellermootorite ökonoomsuse. Esmalend toimus 26. märtsil 1992. Euroopa Ühinenud Lennuametid (JAA) andsid kasutusloa 1994. aasta märtsis ja Ameerika Ühendriikide Föderaalne Lennuamet (FAA) sama aasta aprillis. Liinilende alustati mõned kuud hiljem. 

Saab 2000-l on 15% suurem tiivaulatus kui Saab 340-l ja et Saab 2000 on Saab 340-st 7,55 m pikem, siis mahub sinna 50 reisijat. Saab 2000 oli esimene kommertslennuk, mis kasutab Rolls-Royce AE 2100 turbopropellermootoreid (algselt ehitas neid Allison Engine Company), mis ajavad ringi aeglase pöörlemiskiirusega Dowty Rotol kuue labaga propellereid. Sarnaselt Saab 340-ga on iga tiiva küljes üks mootor, kuid need paiknevad kerest mõnevõrra kaugemal.

Kasutamine
----------

Šveitsi Saab 2000 kokpit
Saab 2000 müügiedu jäi üsna piiratuks. Kõige suurem klient oli alguses Crossair, kohalik lennufirma, millest 56% kuulub Swissairile. Crossair tellis 34 lennukit ja kasutas neid veel 2005. aastal. Et nõudlus oli väike, katkestati Saab 2000 tootmine 1999. aastal. 

2000. aastaks oli kasutuses 54 lennukit Saab 2000. Peamine vähese müügiedu põhjus oli äsja turule ilmunud regionaalsete reaktiivlennukite edu (näiteks Bombardier CRJ ja Embraer ERJ 145 perekond). Need olid samaaegselt kiiremad ja reisijate jaoks mugavamad, kuid maksid sama palju kui Saab 2000. Mõned väiksemad lennufirmad on hiljem Saab 2000 madala hinnaga kohalike lendude jaoks ostnud. 

Pakistan ostis juunis 2006 kuus lennukit Saab 2000 koos Saab-Ericssoni Erieye radarisüsteemiga. Leping vaadati mais 2007 ümber ja lõplikuks lennukite arvuks jäi viis. Esimene neist anti ametlikul tseremoonial Rootsis Pakistani Õhujõudude esindajale üle 3. aprillil 2008.

Versioonid
----------

* **Saab 2000** – 50-istmeline reisilennuk kohalike lendude jaoks.
* **Saab 2000FI** – kaks erilennukit Jaapani Tsiviillennunduse Büroole
* **Saab 2000 AEW&C** – Ereye radariga versioon

Kasutajad
---------

### Tsiviilkasutajad

Golden Air Saab 2000
Polet Airlinesi Saab 2000
Saab 2000 kasutajad 2010. aasta septembri seisuga vastavalt firma Saab Aircraft Leasing andmetele:

* Carpatair (12) – suurim Saabi lennukite kasutaja üle maailma
* Darwin Airline (6)
* Eastern Airways (8)
* Ginn Racing (2)
* Golden Air Rootsi (8)
* Egyptian Government (2)
* Hendrick Motor Sports (3)
* Joe Gibbs Racing (2)
* Moldavian Airlines (2)
* Ostfriesische Lufttransport (3)
* Polet Airlines (5)
* Pakistani valitsus (3)
* Japan Civil Aviation Bureau (2)
* Lithuanian Airlines (1 laos)

Kaks lennukit (nr 001 ja nr 003) on lammutatud. Lennukit nr 002 (lennukõlbmatu) kasutatakse lennukiinseneride õpetamiseks Rootsis Nyköpingis. Kaks lennukit on maha kantud (nr 047 ja nr 053).

### Endised tsiviilkasutajad

* Iirimaa Iirimaa
	+ Cityjet
* Soome Soome
	+ Blue1
* Šveits Šveits
	+ Crossair

### Militaarkasutus

Saab 2000 AEW&C 2008. aastal Farnborough' lennundusnäitusel
* Egiptus Egiptus
	+ 3 Saab 2000
* Pakistan Pakistan
	+ Pakistani Õhujõud – 5 Saab 2000, nende seas neli Erieye radari ja seotud süsteemidega.

Õnnetused
---------

* Crossairi lend 850 tegi 10. juulil 2002 hädamaandumise Werneucheni lennuväljal Saksamaal. Lennuk sõitis muldvalli otsa ja kaotas kõik rattad. Ainult üks inimene sai kergemalt vigastada, kuid lennuk kanti maha, sest remont ei olnud majanduslikult mõttekas.

Vaata ka
--------

### Seotud mudelid

* Saab 340

### Võrreldavad lennukid

* Antonov An-24/Xian Y-7/Xian MA60
* Antonov An-140
* ATR 72
* BAe ATP
* Bombardier Dash 8 Series 300
* CASA/IPTN CN-235
* EADS CASA C-295
* Fokker 50
* Ilyushin Il-114

Viited
------

1. ↑  Lambert 1993, lk 356
2. ↑  Taylor 1999, lk 232
3. 1 2  "Saab Debut 2000". Originaali arhiivikoopia seisuga 23. veebruar 2009. Vaadatud 24. jaanuaril 2011.
4. ↑  Sweden Finalizes AEW&C Contract With Pakistan

Kirjandus
---------

* Lambert, Mark. *Jane's All The World's Aircraft 1993–94*. Coulsdon, UK:Jane's Data Division, 1993. ISBN 0-7106-1066-1.
* Taylor, Michael J. H. *Brassey's World Aircraft & Systems Directory 1999/2000*. London: Brassey's, 1999. ISBN 1-85753-245-7.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Saab 2000** |

* SAAB Aircraft Leasing
* Aerospace Technology
* Airliners.net
* Planespotters.net

| * v
* r
Saabi lennukid |
| --- |
| Militaarlennukid | 

17 **·** 
18 **·** 
21 **·** 
21R **·** 
29 **·** 
32 **·** 
35 **·** 
36 **·** 
37 **·** 
38 **·** 
39 **·** 
105 **·** 
210 **·** 
S100
 |
| Tsiviillennukid | 

90 **·** 
91 **·** 
340 **·** 
2000 **·** 
MFI-15
 |
| Nimed | 

Argus **·** 
Draken **·** 
Gripen **·** 
Lansen **·** 
Safir **·** 
Safari **·** 
Scandia **·** 
Tunnan **·** 
Viggen
 |